אגדה אורבנית של סתיו
כל הערב רקד הנסיך שם בנשף; עם נערת נעלי הזכוכית; שצחוקה פעמונים של כסף ; מין סינדרלה כזאת מלאכית  ; איך קרה שפתאום לא נסיך ולא נעל; כתבשיל שהוקדח השתבש הסיפור  ; היא חוזרת הביתה בלי דלעת; הוא נשאר עם הלב השבור; האורות עומעמו בעיניו והקסם ; נמוג מצלילי שיר מחול מתנגן   ; רק הדהוד ענבלי פעמון הכסף ; של צחוקה באוזניו מוסיף לדנדן; נערת נעלי הזכוכית עופפה לה ; והלכה עם נגן מפוחית אדמוני; שחייך מדוכן המשקה שם חיכה לה   ; הנסיך התעורר מחלום דמיוני; במגרש חניה הוא תפס את השניים; צרחה מקפיאה ונעל זכוכית; נשארה בזירה הוא דקר פעמיים ; בכיס הקורבן נמצאה מפוחית; נסיך שכונתי סינדרלה פורחת ; החשוד משתף פעולה עם חוקריו   ; נגני לי נגני מפוחית מתייפחת; אגדה אורבנית של סתיו; 